Държавен вестник, бр. 89, 2016 г., стр. 41

БРОЙ  89	
Д Ъ Р Ж А В Е Н  В Е С Т Н И К 	
СТР.  41  
3. обсъжда с родителя, представителя на 
детето или лицето, което полага грижи за 
детето, както и с екипа за подкрепа за лично­
стно развитие на детето или ученика, всички 
обстоятелства, свързани с потребностите и 
възможностите на детето или ученика.
(5) В 30-дневен срок от подаването на 
заявлението по ал. 1 регионалният екип за 
подкрепа за личностно развитие на децата и 
учениците със специални образователни по­
требности въз основа на извършената оценка 
изготвя мотивирано становище за насочване 
за обучение в специално училище за ученици 
със сензорни увреждания или за възможността 
за обучение в детска градина или в училище 
по чл. 38 ЗПУО с конкретни препоръки за 
обучението и за допълнителна подкрепа за 
личностно развитие на детето или ученика.
(6) В срок до 5 дни след получаването на 
мотивираното становище на регионалния екип 
за подкрепа за личностно развитие на децата 
и учениците със специални образователни по­
требности директорът на регионалния център 
за подкрепа на процеса на приобщаващото 
образование одобрява или не одобрява насоч­
ването на детето или ученика в специално 
училище за ученици със сензорни увреждания.
(7) Регионалният екип за подкрепа за 
личностно развитие на децата и учениците 
със специални образователни потребности 
задължително запознава и обсъжда с роди­
теля, представителя на детето или лицето, 
което полага грижи за детето, оценката и 
препоръките си.
(8) Решението за мястото на обучение на 
детето или ученика се взема от родителя, от 
представителя на детето или от лицето, което 
полага грижи за детето.
Чл. 143. (1) Регионалният екип за подкрепа 
за личностно развитие на децата и учениците 
със специални образователни потребности 
отлага по обективни причини от задължи­
телно обучение в първи клас, но за не повече 
от една учебна година, деца със специални 
образователни потребности след постъпило 
заявление от родителя, представителя на 
детото или лицето, което полага грижи за 
детето, когато здравословното състояние на 
детето не позволява постъпване в първи клас.
(2) Решението за отлагане по ал. 1 се взема 
в срок до 30 май на всяка календарна година 
на основание на протокол от лекарска кон­
султативна комисия, на удостоверението за 
задължително предучилищно образование с 
препоръки за включването на детето в допъл­
нителна подкрепа за личностно развитие и/или 
на други документи с информация за детето, 
включително от изследвания и консултации, 
след събеседване с родителя, представителя 
на детето или лицето, което полага грижи 
за детето, и след извършено от регионалния 
екип наблюдение на детето.
(3) Оценката за необходимостта от отла­
гане по обективни причини от задължително 
обучение в първи клас се извършва в детската 
градина, училището, регионалния център за 
подкрепа на процеса на приобщаващото об­
разование, а в някои медицински случаи – в 
дома на детето или в лечебно заведение, по 
преценка на регионалния екип за подкрепа 
за личностно развитие на децата и учениците 
със специални образователни потребности.
(4) В случай на отлагане по обективни 
причини от задължително обучение в пър­
ви клас по предложение на регионалния екип 
за подкрепа за личностно развитие на децата 
и учениците със специални образователни 
потребности за детето в подготвителната 
група в детската градина или в училището 
се осигурява допълнителна подкрепа за лич­
ностно развитие съобразно индивидуалните 
му потребности.
(5) Решение за отлагане по обективни 
причини на задължителното обучение в 
първи клас може да се вземе от регионалния 
екип за подкрепа за личностно развитие на 
децата и учениците със специални образова­
телни потребности и в други срокове, извън 
определения в ал. 2, но не по-късно от 15 
септември на учебната година, за която се 
отнася отлагането, в случай на отсъствие от 
страната на родителя, представителя на детето 
или лицето, което полага грижи за детето, на 
издаване на документ от компетентен орган 
след 30 май, когато е необходим за отлагането 
на детето от обучение, и други.
Чл. 144. (1) Регионалният екип за подкрепа 
за личностно развитие на децата и учениците 
със специални образователни потребности 
информира родителите, представителите на 
децата или лицата, които полагат грижи за 
децата, за възможностите за продължаване 
на образованието на ученици със специални 
образователни потребности след завършени 
съответно VII и X клас.
(2) Регионалният екип за подкрепа за 
личностно развитие на децата и учениците 
със специални образователни потребности 
информира родителите, представителите 
на децата или лицата, които полагат грижи 
за децата по ал. 1, за държавния и за до­
пълнителния план-прием, за професиите и 
специалностите, в които учениците със спе­
циални образователни потребности може да 
продължат обучението си за придобиване на 
професионална квалификация след завършени 
съответно VII и X клас.
Чл. 145. (1) Регионалният екип за подкрепа 
за личностно развитие на децата и учениците 
със специални образователни потребности 
извършва преценка за обучението на ученици 
по чл. 111, ал. 5 ЗПУО, настанени в болници.